Shalom ja tere õhtust! Eetris on TV7 lisraeli Uudised Jeruusalemmast.
Olen Erin Viner ja asendan Jonathan Hessenit.
Põhiteemad -
Iisraeli kaitseminister andis õhujõududele korralduse
olla mis tahes ajal valmis
täieulatuslikuks mitme-rindeliseks konfliktiks Iraaniga.
IDF peastaabiülem toonitab Iisraeli armee valmidust
rünnakuks Iraani vastu.
Iraani president kuulutab riigi võimeid vältida USA sanktsioone,
pärast seda, kui Iraan ratifitseeris kaubanduslepingu Indoneesiaga.
Iisraeli kaitseaparaat näeb Iraanis ilmselt negatiivseid trende,
mis võib viia ennetava sõjalise aktsioonini.
Peaminister Benjamin Netanyahu on veendunult kinnitanud,
et Iisraeli Kaitsejõud (IDF) on teinud kvalitatiivseid edusamme
ja on vaenlastest kaugel ees,
hoolimata näilistest ettevalmistus- hüpetest mitmes sõjandusharus.
Külastasin meie luurebaase ja lahkun julgustatuna.
Iisrael on teinud vahe meie ja vaenlaste vahele
ning seda inim- ja tehisintellekti luure kombinatsiooniga.
Nägin siin, et tulevik on juba kohal.
Kõik meie vaenlased teadku - oleme teist kaugel ees.
Kui Iisraeli peaministri inspektsioon toimus anonüümses kohas,
siis kaitseminister Yoav Gallant külastas avalikult
üht riigi suurimat õhubaasi lõunas
ja sai põhjaliku ülevaate märkimisväärsetest saavutustest
hiljutise operatsiooni Kilp ja Nool käigus.
Tegin ringkäigu Õhujõududesse,
et hinnata lähemalt IAF-i operatiiv- saavutusi operatsioonis Kilp ja Nool.
Võin öelda õhujõudude teenistujaile, IDF-i sõdureile ja Iisraeli rahvale,
et meil on, keda usaldada.
See armeeharu on tõesti kvaliteetne, nii ajateenijate kui tehnoloogia mõttes,
ja see kombinatsioon koos meie suurepärase luureharuga,
tõi soovitud tulemused operatsioonis Kilp ja Nool.
Kuigi Iisraeli Õhujõudude (IAF) operatiivtegevus oli muljetavaldav,
rõhutas Jeruusalemma tippkaitseametnik,
et sõjaväelased peavad olema valmis võitluseks Iraaniga
potentsiaalses konfliktis, mis võib puhkeda millal tahes.
Minu sõnum Õhujõudude sõjaväelastele oli,
et kui täitsite edukalt oma missioone kvaliteetses operatsioonis Kilp ja Nool,
siis peamine siht, milleks valmistume, on keerukam, raskem ja tähtsam.
Peate olema valmis mis tahes hetkel.
Kuigi Iisraeli retoorika näib kasvavat laiema eskalatsiooni suhtes,
ütles IDF-i peastaabiülem kindralleitnant Herzi Halevi
igaaastasel konverentsil
Reichmanni Ülikooli Strateegia- ja Poliitikainstituudis,
et kokkupõrke korral
on Jeruusalemm sunnitud käituma Iraani suhtes palju jõulisemalt.
Iisrael ei käitu mitmerindelises sõjas samamoodi
nagu 1-sektorilises konfliktis. Meil on vägevad võimed,
mis hõlmavad mitmeid tugevaid vahendeid,
ja kui puhkeb mitmesektoriline sõda 3-5 tegija vastu,
saab meie jõukasutus olema oluliselt suurem ja teravam,
sest selline stsenaarium on keerukam
ja see teema on fundamentaalne selliseks konfliktiks valmistumisel.
Iisraeli armeeülema loetletud erinevad stsenaariumid
hõlmavad Iraani tugevaimat käsilast Hezbollah't Liibanonis.
Kindral Halevi toonitas siiski, et terrorirühmituse juht Hassan Nasrallah
on selgelt heidutatud ja väldib avalikku konflikti
IDF-i valmiduse tõttu neid võita.
Kui ütlen, et ma pigem ei jookseks maratoni kuumal pärastlõunal,
ei tähenda see, et ma ei jookseks viit kilomeetrit.
See tähendab, et heidutus on alati millegi osas suhteline.
Selles vaimus tahan öelda, et Nasrallah ei jookse maratone,
nii palju kui tean.
Mõtlen, et Hezollah' on heidutatud täieulatuslikust sõjast Iisraeliga.
Nasrallah arvab, et ta mõistab meie mõtteviisi.
See annab talle julguse esitada meile väljakutseid aladel,
kus ta on veendunud, et see ei vii sõjani.
Pean seda heaks mooduseks üllatada, kui aeg nõuab.
Oleme valmis lahinguks põhjarindel ja valmidus paraneb iga päevaga.
Ometi peame rõhutama,
et maaväge hõlmav kampaania põhjas saab tagalale raske olema.
Teame, kuidas sellega toime tulla, kuid see on siiski raske.
Liibanonis oleks see seitse korda raskem, ja Hezbollah'le veel hullem.
Arvan, et Liibanoni praegune majandusseis
muudab rehabiliteerimise sellise sõja järel väga keeruliseks.
Teine tegija, kes ilmselt mitme-sektorilisse sõtta tõmmataks,
on Liibanoni idanaaber Süüria, kus režiimi president Bashar al-Assad
on lasknud Islamivabariigi jõududel kasutada riigi territooriumi
võitluseks Iisraeliga.
Süüria hakkab taastuma, kuid tee rehabilitatsioonini on endiselt pikk.
Ma ei saa öelda, et viimane kuul selles kodusõjas on tulistatud.
Süüria suhtub Iraani väga soosivalt, kui Iraan kasutab Süüriat ära
võimaliku lahingutandrina Iisraeli vastu.
Me pole selle tegelikkuse suhtes ükskõiksed.
Tahaksin meenutada Bashar al-Assadile üht huvitavat fakti
ajastul, kus kõik räägivad andmeist -
kõik viimaseil aastail Iraani külge klammerdunud riigid
on muutunud nurjunud riikideks, hävinenud, tulevikku omamata.
Kindral Halevi selgitas regionaalset trendi,
kus pragmaatiline araabia leer on Iraanile lähenemas.
Ometi rõhutas ta, et antud lähenemistrend on selgelt kunstlik.
Viimastel kuudel on regioonis nähtud fenomeni,
kus riigid lähenevad Iraanile. Ma ei arva, et see lähtuks sellest,
et nood riigid usaldavad Iraani või tõeliselt rahulepingut taotleksid,
samuti ei usu nad selle võimalusse.
Arvan, et see johtub jõupingutustest leevendada pingeid regioonis
ja osade riikide püüdest vältida suuremaid konflikte.
IDF peastaabiülem rõhutas lisaks, et kui Iraani hüperbool
on peamiselt suunatud Iisraeli vastu ja üldisemalt USA vastu,
on režiimi juhtkond fundamentaalselt vaenulik kogu Lääne suhtes
ja selle väärtuste kohalolu suhtes Lähis-Idas.
See perspektiiv paistab süvenevat
globaalse konkurentsi intensiivistumise kontekstis,
sh USA ja Hiina vahel.
Kui jälgime suurriike,
näeme intensiivistuvat konkurentsi,
eriti USA ja Hiina vahel.
Näeme, kuidas Hiina edendab innukalt ja asisemal moel
oma jalajälge meie regioonis.
Kui vaatame oma naabruskonda, näeme Iraani, kes pole suurjõud,
vaid pigem suur riik, millest räägin kohe täpsemalt.
Iraan tegeleb tsivilisatsioonide konkurentsiga.
Selle tähtsa raamatu kirjutas 1980. a-te lõpus Samuel Huntington.
See pole sõda Iisraeli või USA vastu. See on sõda Lääne vastu tervikuna
ja selle väärtuste ja normide kohalolu vastu regioonis.
USA on meie tähtsaim liitlane, strateegiline liitlane,
keda tahame hoida enda kõrval veel palju aastaid. Samal ajal,
seoses globaalsete muutuste ja arenguprotsesside intensiivistumisega,
peab Iisrael ehitama ja oskama ohje enda kätte võtta,
soovides samas endast tugevamaid partnereid, sh eriliselt Ühendriike.
Kui Iisrael jätkab ettevalmistumist "vältimatuks kokkupõrkeks Iraaniga",
nagu USA tippametnikud on seda nimetanud,
paistab Islamivabariik tegevat kõik, et tõhustada oma uppuvat majandust,
taotledes lisasissetulekuvõimalusi.
Uusim riik, kes ajatolla režiimiga majanduskoostöölepingu allkirjastas,
on Indoneesia, kelle president Joko Widodo
võõrustas oma Iraani kolleegi Ebrahim Raisit
pidulikul tseremoonial Bogori linnas.
Täna sõlmisid Indoneesia ja Iraan vabakaubanduslepingu.
Loodame, et see suurendab kaubavahetust
Indoneesia ja Iraani vahel.
Rääkisime president Raisiga ka B2B lepingu koostamisest
ning investeeringute arendamisest Nusantara pealinnas
ning lahendusest nafta ja gaasi sektori investeeringutele.
Vaatamata vaenlaste ähvardustele ja sanktsioonidele
oleme suutnud teha Iraanis
oma noorema põlvkonna tööga väärtuslikke samme
teaduse ja tehnoloogia valdkonna arendamises ja kasvus
ning teha olulisi samme majandusarengu vallas.
Usume, et sanktsioonid ja ähvardused
ei suuda meid peatada.
Partnerlused ja suhted naaberriikide ja islamimaadega,
ja riikidega, kel on sarnased vaated,
on meile prioriteediks.
Aitäh, et vaatasite TV7 Iisraeli Uudiseid!
Palvetage rahu ja päästet Jeruusalemmale ja Iisraelile!
Olen Erin Viner. Õnnistatud õhtut!
Kohtumiseni homme samal ajal!
Tõlge: Monika Jaaguri